《赠云卿》
宋代·赵蕃

乃翁里居时，曾上庐山牍。
怀贤访其孤，今值词人牧。
我尝爱临川，韩草刊于陆。
尔侯古雅趣，与陆堪并躅。
而翁词翰佳，世亦思在目。
尔其持此诗，勿惮拜仆仆。
侯宁谓我易，未遂嗔尔渎。
峨峨兮西山，光焰那久估。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。